**Ellon** (Skotsk gælisk: *Eilean Bhuchain* eller *Ealain*) er en by (*town*) i regionen Aberdeenshire i Skottland. Ellon ligger ved elven Ythan på østkysten av Skottland, omtrent 26 km nord for Aberdeen. Det er i den gamle regionen Formartine. Stedsnavnet Ellon antas å stamme fra det gæliske uttrykket Eilean, «en øy», på grunn av tilstedeværelsen av en øy i elven Ythan, som tilbød et praktisk sted for krysse elven. I 1707 ble det gjort til en baroniburgh for jarlen av Buchan.

Ved folketellingen i 2001 hadde Ellon 8 754 innbyggere.
 
I 2006 ble folketallet estimert til 9 860 innbyggere.
 Folketallet for 2020 er beregnet til 10 070 innbyggere.

Severdigheter
-------------

Sentrum av landsbyen og elven Ythan
Steder av interesse i byen inkluderer hageanlegget Ellon Castle Gardens, nylig brakt tilbake til livet av frivillige og åpent for publikum. Det omfatter en inngjerdet hage av historisk betydning, barlind som dateres tilbake 500 år og ruinene av det gamle Ellon Castle, som opprinnelig var en borg av tømmer på en høyde på 1200-tallet, eid av adelsfamilien Comyn. De eneste ruiner som har blitt bevart er fra en struktur som ble bygget på 1500-tallet, som kan ha bygd seksjoner fra 1400-tallet, men hele byggverket er preget av renovasjoner fra 1700-tallet. De omkringliggende murene er kjent som *Deer Dyke*. Ellon har også *Auld Brig*, bro over Ythan registrert i kategori A, bygget i 1793 og fortsatt i bruk som fotgjengerbro.

Riverside Park tilbyr gangveier langs Ythan, hvorfra gråhegre, laks, ørret og oter kan observeres.

I 2013 bygde BrewDog et bryggeri på 2,2 hektar til en pris av £7,8 millioner på et tidligere ubebygget område rett utenfor Ellon. Bryggeriet er designet for å minimere karbonutslipp ved bruk av renseanlegg, biogassteknologi og siden 2021 et metaniseringanlegg. I 2016 ble destilleriet utvidet til en pris av £5 millioner inkludert tillegg av et nytt 300 hektoliter (hL) bryggeri.

Referanser
----------

1. ↑   Aberdeenshire Towns Partnership, *Atap.org*
2. ↑  «Comparative Population Profile: Ellon Locality» **(engelsk)**. Scotland's Census Result OnLine. Besøkt 16. november 2008.
3. ↑  «Mid-2006 Population Estimates for Settlements in Scotland» **(engelsk)**. General Register Office for Scotland. 10. juli 2008. Arkivert fra originalen (Excel) 6. desember 2008. Besøkt 13. november 2008.
4. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
5. ↑  Beautiful And Historic Ellon Castle Gardens, *Ellon Castle Gardens*
6. ↑  Simpson, W. Douglas (1958): «Ellon Castle, the fortalice of Ardgith, and the Abbotshall of Ellon», i: Godsman, James (red.): *A History of the Burgh and Parish of Ellon, Aberdeenshire*, Lindsay
7. ↑   Forder, Simon: Ellon Castle, *The Castle Guy*
8. ↑   «BrewDog goes global as bar empire expands», *The Herald* 29. januar 2013
9. ↑   «BrewDog Selects DMT Biogas for Brewery in Scotland», *Renewable Energy Magazine*
10. ↑  «BrewDog makes moves to make Ellon HQ carbon neutral», *Scottish Construction Now*
11. ↑  «Brewdog to expand Ellon brewing facility to meet demand», *Insider*. 30. oktober 2014

Eksterne lenker
---------------

* Ellon Central
* Ellon Castle Gardens

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** BBC Things
 |